pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีฯ สุริยะ พร้อมคณะ เยี่ยมชมและศึกษาดูงานโรงงานเครื่องจักรกล ระบบการจัดการด้านการเกษตรแบบครบวงจรพร้อมชักชวนลงทุนในไทย
วันเสาร์ที่ 9 พฤศจิกายน 2562
รัฐมนตรีฯ สุริยะ พร้อมคณะ เยี่ยมชมและศึกษาดูงานโรงงานเครื่องจักรกล ระบบการจัดการด้านการเกษตรแบบครบวงจรพร้อมชักชวนลงทุนในไทย
รัฐมนตรีฯ สุริยะ พร้อมคณะ เยี่ยมชมและศึกษาดูงานโรงงานเครื่องจักรกล ระบบการจัดการด้านการเกษตรแบบครบวงจรพร้อมชักชวนลงทุนในไทย
ประเทศญี่ปุ่น- วันนี้ (9 พฤศจิกายน 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นางสาวสมจินต์ พิลึก ผู้ว่าการนิคมอุตสาหกรรมแห่งประเทศไทย และคณะผู้บริหาร เยี่ยมชมและศึกษางานระบบเกษตรอัจฉริยะ Smart Agriculture ณ บริษัท IHI Agri-Tech Corporation โดยมี คณะผู้บริหาร บริษัท IHI Agri-Tech Corporation ให้การต้อนรับ
สําหรับ บริษัท IHI Agri-Tech Corporation เป็นผู้ผลิตเครื่องจักรกลการเกษตรที่มีความหลากหลายและครอบคลุมในทุกประเภท ตั้งแต่การเพาะปลูกข้าว พืชผักต่างๆ รวมไปถึงการผสมพันธ์สัตว์ โดยมีเครื่องจักรกลหลากหลายประเภท อาทิ การตัด การหว่าน การพรวน การเก็บเกี่ยว การบรรจุ และการกลบหญ้า ซึ่งถือเป็นผู้นําในด้านการผลิตในอุตสาหกรรมการเกษตร สามารถบริหารจัดการกระบวนการผลิตได้ตั้งแต่ขั้นตอนการเตรียมวัตถุดิบสําหรับการผลิตและรวบรวมตั้งแต่แปลงเพาะปลูก โดยศูนย์การผลิตจะอยู่ภายใต้การรับรองตามมาตรฐาน ISO 9001 นอกจากนี้ในส่วนของการควบคุมการผลิต สามารถควบคุมได้ตั้งแต่กระบวนการผลิตจนถึงกระบวนการจํากัดของเสียด้วยระบบ Just in Time เพื่อให้สามารถวิเคราะห์อุปทานและอุปสงค์ของลูกค้าได้อย่างถูกต้อง บริษัทได้มีการควบคุมการทํางานของเครื่องจักรโดยใช้ระบบ KAIZEN ประหยัดต้นทุนและการใช้แรงงาน เพื่อให้เกิดประสิทธิภาพสูงสุด
รัฐมนตรีฯ สุริยะ กล่าวว่า กระทรวงอุตสาหกรรมเล็งเห็นถึงประสิทธิภาพของบริษัท IHI Agri-Tech Corporation ที่เป็นผู้เชี่ยวชาญในด้านการผลิตเครื่องจักรกลแบบครบวงจรอย่างมีประสิทธิภาพ จึงอยากเชิญชวนให้ทางบริษัทเข้ามาร่วมลงทุนในประเทศไทย โดยเฉพาะอย่างยิ่งด้านเครื่องจักรกลแบบครบวงจร ซึ่งในขณะนี้ประเทศไทยกําลังเดินการก่อสร้างอุตสาหกรรมท่าอากาศยานเฟสใหม่ กระทรวงอุตสาหกรรมและหน่วยงานที่เกี่ยวข้องพร้อมให้การสนับสนุน และอํานวยความสะดวกอย่างดีที่สุด อีกประการหนึ่งคือ ประเทศไทยมีการทําการเกษตรเป็นจํานวนมาก แต่ยังขาดระบบการจัดการอย่างมีประสิทธิภาพ ทําให้ผลผลิตที่ได้ไม่ดีเท่าที่ควร จึงพร้อมร่วมมือเพื่อหาแนวทางในการพัฒนา ร่วมมือการแลกเปลี่ยนเทคโนโลยีการเพาะปลูกและระบบเกษตรกรรมอัจฉริยะ รวมไปถึงความร่วมมือในการนําเอานวัตกรรมด้านสารสนเทศมาใช้ในการจัดเก็บข้อมูลซึ่งจะทําให้ได้ข้อมูลที่แม่นยํา เพื่อไปใช้ในการปรับแก้ไขสําหรับกระบวนการผลิตในภาคอุตสาหกรรมการเกษตรต่อไป #กระทรวงอุตสาหกรรม #รัฐมนตรีว่าการกระทรวงอุตสาหกรรม #รัฐมนตรีสุริยะ #ปลัดกระทรวงอุตสาหกรรม #ปลัดกอบชัย #เกษตรอุตสาหกรรม (PRMOI : สปอ. ภาพ/ข่าว)
รัฐบาลไทย-ข่าวทำเนียบรัฐบาล-กรมบัญชีกลางกำหนดตัวอย่างหนังสือรับรองผลงานก่อสร้าง เพื่อเป็นมาตรฐานเดียวกันในสัญญาจ้างก่อสร้างของหน่วยงานราชการ
วันอังคารที่ 28 เมษายน 2563
กรมบัญชีกลางกําหนดตัวอย่างหนังสือรับรองผลงานก่อสร้าง เพื่อเป็นมาตรฐานเดียวกันในสัญญาจ้างก่อสร้างของหน่วยงานราชการ
คณะกรรมการราคากลางและขึ้นทะเบียนผู้ประกอบการ จึงได้กําหนดตัวอย่างหนังสือรับรองผลงานก่อสร้าง โดยแยกเป็นกรณีนิติบุคคลเดียว และกรณีกิจการร่วมค้า และการระบุประเภทงานก่อสร้างในหนังสือรับรองผลงานก่อสร้าง ให้ระบุสาขาตามที่กําหนดไว้ในประกาศ
นายภูมิศักดิ์ อรัญญาเกษมสุข อธิบดีกรมบัญชีกลาง ในฐานะประธานกรรมการราคากลาง เปิดเผยว่า ตามประกาศคณะกรรมการราคากลางและขึ้นทะเบียนผู้ประกอบการ เรื่อง หลักเกณฑ์ วิธีการและเงื่อนไขในการขึ้นทะเบียนผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ข้อ 5.8 กําหนดให้ผู้ประสงค์จะยื่นคําขอขึ้นทะเบียนผู้ประกอบการงานก่อสร้าง ต้องยื่นหนังสือรับรองผลงานตามแต่ละสาขาก่อสร้างกําหนด ที่ออกโดยผู้ว่าจ้างซึ่งเป็นหน่วยงานของรัฐ กรณีเป็นผลงานของเอกชน จะต้องยื่นสําเนาสัญญาจ้างและหลักฐานการชําระภาษีของผู้ประกอบการงานก่อสร้างที่ขอขึ้นทะเบียนประกอบด้วย
คณะกรรมการราคากลางและขึ้นทะเบียนผู้ประกอบการ (คณะกรรมการราคากลาง) จึงได้กําหนดตัวอย่างหนังสือรับรองผลงานก่อสร้าง โดยแยกเป็นกรณีนิติบุคคลเดียว และกรณีกิจการร่วมค้า และการระบุประเภทงานก่อสร้างในหนังสือรับรองผลงานก่อสร้าง ให้ระบุสาขาตามที่กําหนดไว้ในประกาศ ซึ่งในขณะนี้มีจํานวน 7 สาขา ประกอบด้วย สาขางานก่อสร้างทาง สาขางานก่อสร้างสะพาน สาขางานก่อสร้างชลประทาน สาขางานก่อสร้างเขื่อนป้องกันตลิ่งและชายฝั่ง สาขางานก่อสร้างสิ่งปลูกสร้างในทะเล สาขางานก่อสร้างขุดลอกและบํารุงรักษาร่องน้ําชายฝั่งทะเล และสาขางานก่อสร้างขุดลอกและบํารุงรักษาร่องน้ําภายในประเทศ
“การกําหนดตัวอย่างหนังสือรับรองผลงานก่อสร้างดังกล่าว เพื่อให้การออกหนังสือรับรองผลงานก่อสร้างของหน่วยงานของรัฐเป็นมาตรฐานเดียวกัน รวมทั้งผู้ประกอบการงานก่อสร้างสามารถนําหลักฐานดังกล่าวมายื่น เพื่อขอขึ้นทะเบียนผู้ประกอบการงานก่อสร้างได้อย่างถูกต้องตามหลักเกณฑ์ที่คณะกรรมการราคากลางกําหนด ทั้งนี้ ตัวอย่างหนังสือรับรองผลงานก่อสร้างดังกล่าวให้ใช้กับสัญญาจ้างก่อสร้างที่หน่วยงานของรัฐลงนามตั้งแต่วันที่พระราชบัญญัติการจัดซื้อจัดจ้างภาครัฐและการบริหารพัสดุภาครัฐ พ.ศ. 2560 มีผลใช้บังคับ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-สธ.-กษ.หนุนเกษตรอินทรีย์ ให้โรงพยาบาล “ปลูก ขาย ใช้” สร้างความปลอดภัยอาหาร
วันอาทิตย์ที่ 1 กรกฎาคม 2561
สธ.-กษ.หนุนเกษตรอินทรีย์ ให้โรงพยาบาล “ปลูก ขาย ใช้” สร้างความปลอดภัยอาหาร
รัฐมนตรีว่าการกระทรวงสาธารณสุข เผยกระทรวงเกษตรฯ ชื่นชมโครงการโรงพยาบาลอาหารปลอดภัย  ร่วมมือสนับสนุน “ปลูก ขาย ใช้” เกษตรอินทรีย์ในพื้นที่โรงพยาบาล สร้างความปลอดภัยอาหารผู้ป่วย เจ้าหน้าที่ และประชาชนที่มารับบริการ
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ นายแพทย์เจษฎา โชคดํารงสุข ปลัดกระทรวงสาธารณสุข หารือแนวทางการบูรณาการดําเนินงานเกษตรอินทรีย์ ระหว่างกระทรวงสาธารณสุข และกระทรวงเกษตรและสหกรณ์ เพื่อคุ้มครองผู้บริโภคด้านความปลอดภัยอาหาร ให้ประชาชนได้รับอาหารที่ปลอดสารพิษ
ศาสตราจารย์คลินิก เกียรติคุณ นายแพทย์ปิยะสกล กล่าวว่า รัฐมนตรีช่วยว่าการกระทรวงเกษตรและสหกรณ์ชื่นชมนโยบายของกระทรวงสาธารณสุข ที่ให้โรงพยาบาลดําเนินการด้านความปลอดภัยอาหารของผู้ป่วย และญาติที่มาใช้บริการในโรงพยาบาล ซึ่งดําเนินการแล้วในโรงพยาบาลศูนย์ โรงพยาบาลทั่วไป 116 แห่ง และขยายให้ครอบคลุมโรงพยาบาลชุมชนทั่วประเทศอีก 780 แห่ง ภายในเดือนกันยายน 2561 เป็นการสนับสนุนเกษตรกรในพื้นที่ สอดคล้องกับนโยบายเกษตรอินทรีย์ของรัฐบาล
ศาสตราจารย์คลินิก เกียรติคุณ นายแพทย์ปิยะสกล กล่าวต่อว่า จากการประชุมกับกระทรวงเกษตรฯ ได้มีข้อสรุปความร่วมมือ 3 ข้อ คือ 1.ตั้งคณะกรรมการขับเคลื่อนการเดินงานพัฒนาเกษตรอินทรีย์ ร่วมกัน เพื่อให้เกิดกลไกความร่วมมือ 3 หน่วยงานทั้งส่วนกลางและส่วนภูมิภาค ระหว่างกระทรวงเกษตรฯ กระทรวงสาธารณสุข และกระทรวงมหาดไทย 2.สนับสนุนการดําเนินงาน “ปลูก ขาย ใช้” โดยให้โรงพยาบาลปลูกผักปลอดสาร จัดพื้นที่ให้เกษตรกรขายพืชผักเกษตรอินทรีย์ รวมทั้งนํามาประกอบอาหารให้ผู้ป่วย เจ้าหน้าที่ และในร้านอาหารที่จําหน่ายในโรงพยาบาล เป็นการคุ้มครองผู้บริโภค โดยชุมชนเข้ามามีส่วนร่วม ใช้หลักสร้างความพอมีพอกิน เพื่อให้ประชาชนมีสุขภาพดีด้วยอาหารที่ปลอดสารพิษ เกษตรอินทรีย์มีพื้นที่ในการขาย กระตุ้นเศรษฐกิจฐานราก พัฒนาประเทศมั่นคง มั่งคั่ง ยั่งยืน 3.กระทรวงสาธารณสุข จะร่วมเก็บรวบรวมพันธุกรรมพืชสมุนไพร สนับสนุนการดําเนินงานของกระทรวงเกษตรฯ ซึ่งกระทรวงสาธารณสุข มีพื้นที่ปลูกพืชสมุนไพรในโรงพยาบาลเจ้าพระยาอภัยภูเบศร มีการดําเนินงานเมืองสมุนไพร และมีสวนสมุนไพรหลังสงครามโลกครั้งที่ 2 เพื่ออนุรักษ์พืชสมุนไพรและขยายการเพาะปลูกให้มากขึ้น
ทั้งนี้ เพื่อให้การดําเนินงานเกิดผลเป็นรูปธรรมโดยเร็ว คณะกรรมการจะนัดหารือกันเร็ว ๆ นี้ เพื่อให้เกิดความยั่งยืนของเกษตรอินทรีย์
******************** 1 กรกฎาคม 2561
รัฐบาลไทย-ข่าวทำเนียบรัฐบาล-นายปฐมฯ รองปลัดกระทรวง อว. เป็นประธานในพิธีเปิดโครงการอบรมเรื่อง “สถาบันพระมหากษัตริย์กับประเทศไทย”
วันอังคารที่ 6 สิงหาคม 2562
นายปฐมฯ รองปลัดกระทรวง อว. เป็นประธานในพิธีเปิดโครงการอบรมเรื่อง “สถาบันพระมหากษัตริย์กับประเทศไทย”
ศูนย์ปฏิบัติการต่อต้านการทุจริต ร่วมกับ ส่วนบริหารบุคคล กระทรวงการอุดมศึกษา วิทยาศาสตร์ วิจัยและนวัตกรรม จัดโครงการอบรมเรื่อง “สถาบันพระมหากษัตริย์กับประเทศไทย”
วันที่ (6 สิงหาคม 2562) นายปฐม สวรรค์ปัญญาเลิศ รองปลัดกระทรวงการอุดมศึกษา วิทยาศาสตร์ วิจัยและนวัตกรรม ให้เกียรติเป็นประธานในพิธีเปิดโครงการอบรมเรื่อง “สถาบันพระมหากษัตริย์กับประเทศไทย” ซึ่งจัดโดย ศูนย์ปฏิบัติการต่อต้านการทุจริต ร่วมกับ ส่วนบริหารบุคคล กระทรวงการอุดมศึกษา วิทยาศาสตร์ วิจัยและนวัตกรรม เพื่อส่งเสริมความเป็นจิตอาสาให้กับข้าราชการและเจ้าหน้าที่ของกระทรวงการอุดมศึกษา วิทยาศาสตร์ วิจัยและนวัตกรรม และนําความมีพระมหากรุณาธิคุณของสถาบันฯ ไปเผยแพร่กระตุ้นเตือนให้ข้าราชการและประชาชนได้มีความสํานึกในพระมหากรุณาธิคุณ อีกทั้งยังเป็นการสนับสนุนการฝึกการบรรยายฯ ให้กับผู้รับการฝึกอบรมหลักสูตรจิตอาสาพระราชทาน 904 วปร. ณ ห้องประชุมภูมิบดินทร์ ชั้น 6 อาคารสถานศึกษาเคมีปฏิบัติ กรมวิทยาศาสตร์บริการ
รัฐบาลไทย-ข่าวทำเนียบรัฐบาล-กรมเจ้าท่าชี้แจงกรณีพบคราบน้ำมันลอยติดแนวชายหาดเกาะพะงัน จังหวัดสุราษฎร์ธานี
วันอังคารที่ 6 มิถุนายน 2560
กรมเจ้าท่าชี้แจงกรณีพบคราบน้ํามันลอยติดแนวชายหาดเกาะพะงัน จังหวัดสุราษฎร์ธานี
กรมเจ้าท่าชี้แจงกรณีมีประชาชนในพื้นที่อ่าวหินกอง ตําบลเกาะพะงัน จังหวัดสุราษฎร์ธานี พบคราบน้ํามันสีดําลอยมาติดตามแนวชายหาดเป็นระยะทางยาวกว่า 500 เมตร และมีความกังวลถึงผลกระทบที่อาจเกิดขึ้นต่อพื้นที่ป่าโกงกาง และสัตว์น้ํา ตลอดจนภาพลักษณ์ด้านการท่องเที่ยว
นายศรศักดิ์ แสนสมบัติ อธิบดีกรมเจ้าท่า กระทรวงคมนาคม กล่าวว่า คราบน้ํามันที่ปรากฏเป็นข่าวนั้น คาดว่าอาจเกิดจากการลักลอบปล่อยน้ําปนเปื้อนน้ํามันของเรือต่างถิ่นกลางทะเล และถูกคลื่นและลมพัดเข้าใกล้ฝั่ง ซึ่งกรมเจ้าท่า โดยสํานักงานเจ้าท่าภูมิภาคสาขาเกาะพะงัน ร่วมกับเทศบาลตําบลเพชรพะงัน ดําเนินการตรวจสอบบริเวณอ่าวหินกองและอ่าวข้างเคียง ปรากฏว่าไม่พบคราบน้ํามันบริเวณชายหาดดังกล่าว คาดว่าอาจถูกคลื่นและลมพัดกลับไปในทะเล และบางส่วนเกิดการแตกตัวและสลายตัว โดยปกติคราบน้ํามันจากใต้ท้องเรือหรือน้ํามันเครื่องเรือที่ใช้มีลักษณะลอยบนผิวน้ํา ซึ่งส่งผลกระทบต่อหอยกลมและป่าชายเลนน้อยมาก แต่หากคราบน้ํามันดังกล่าวถูกพัดเข้าใกล้ฝั่งหรือบริเวณชายหาด อาจทําให้เกิดผลกระทบต่อการท่องเที่ยว สํานักงานเจ้าท่าภูมิภาคสาขาเกาะพะงัน ร่วมกับองค์กรปกครองส่วนท้องถิ่นในพื้นที่ ได้เฝ้าระวังคราบน้ํามันบางส่วนที่ยังสลายตัวไม่หมด และถูกคลื่นและลมพัดกลับมายังบริเวณชายหาด
กรมเจ้าท่าได้กําชับและมอบให้สํานักงานเจ้าท่าภูมิภาคสาขา ร่วมกับหน่วยงานในพื้นที่ ตรวจตราและกวดขันมิให้เรือทําการลักลอบทิ้งน้ําปนเปื้อนน้ํามันลงในทะเล ซึ่งหากพบคราบน้ํามันใกล้ฝั่งให้รีบดําเนินการขจัดทันที พร้อมทั้งประชาสัมพันธ์ให้ชาวเรือทราบถึงบทลงโทษการลักลอบทิ้งน้ําปนเปื้อนน้ํามันหรือเคมีภัณฑ์ลงในแม่น้ํา ลําคลอง ทะเล และแหล่งน้ําสาธารณะ ซึ่งมีโทษตามมาตรา 119 ทวิ แห่งพระราชบัญญัติการเดินเรือในน่านน้ําไทย โดยผู้ใดฝ่าฝืนต้องระวางโทษจําคุกไม่เกินสามปี หรือปรับไม่เกินหกหมื่นบาทหรือทั้งจําทั้งปรับ และต้องชดใช้เงินค่าใช้จ่ายที่ต้องเสียไปในการแก้ไขสิ่งเป็นพิษ หรือชดใช้ค่าเสียหายเหล่านั้นด้วย
ทั้งนี้ หากผู้ใดพบเห็นการทิ้งน้ําปนเปื้อนน้ํามันลงในแหล่งน้ําสาธารณะ สามารถแจ้งได้ที่สํานักงานเจ้าท่าภูมิภาคสาขาในพื้นที่ดังกล่าว หรือสายด่วนกรมเจ้าท่า 1199 ตลอด 24 ชั่วโมง เพื่อกรมเจ้าท่าจะได้ขจัดคราบดังกล่าวตามหลักวิชาการ พร้อมทั้งดําเนินคดีต่อผู้ที่ฝ่าฝืนต่อไป
รัฐบาลไทย-ข่าวทำเนียบรัฐบาล-กองทุนรวมเพื่อส่งเสริมการออมระยะยาว
วันพุธที่ 11 ธันวาคม 2562
กองทุนรวมเพื่อส่งเสริมการออมระยะยาว
วันพุธที่ 11 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้สิทธิประโยชน์ทางภาษีเพื่อส่งเสริมการออมระยะยาว สําหรับการซื้อกองทุนรวมเพื่อการออม หรือกองทุน SSF ที่จัดตั้งขึ้นใหม่ และปรับเกณฑ์การให้สิทธิประโยชน์ทางภาษีสําหรับการซื้อกองทุนรวมเพื่อการเลี้ยงชีพหรือกองทุน RMF เพื่อส่งเสริมให้ประชาชนออมเงินระยะยาวมากขึ้น เช่น เงินที่จ่ายเป็นค่าซื้อหน่วยลงทุนในกองทุนต่าง ๆ สามารถนําไปหักลดหย่อนภาษีเงินได้ไม่เกินร้อยละ 30 ของเงินได้พึงประเมิน รวมถึงไม่กําหนดขั้นต่ําในการซื้อหน่วยลงทุน เพื่อให้ผู้ที่มีรายได้ปานกลางถึงน้อยสามารถซื้อกองทุนได้ อีกทั้งกําไรจากการขายคืนยังได้รับยกเว้นภาษีด้วย โดยการดําเนินงานดังกล่าวจะช่วยสร้างแรงจูงใจแก่ประชาชน ช่วยสร้างความมั่นคงเมื่อเข้าสู่วัยเกษียณต่อไป
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำแนะนำสำหรับผู้ปกครองเพื่อเตรียมพร้อมในการเปิดเทอม
วันอาทิตย์ที่ 5 กรกฎาคม 2563
คําแนะนําสําหรับผู้ปกครองเพื่อเตรียมพร้อมในการเปิดเทอม
มีอะไรบ้างนะ
รัฐบาลไทย-ข่าวทำเนียบรัฐบาล-กระทรวงอุตสาหกรรม ประชุมร่วมคลัสเตอร์ยานยนต์ เพื่อหารือเกี่ยวกับมาตรการเยียวยา  COVID-19
วันพุธที่ 17 มิถุนายน 2563
กระทรวงอุตสาหกรรม ประชุมร่วมคลัสเตอร์ยานยนต์ เพื่อหารือเกี่ยวกับมาตรการเยียวยา  COVID-19
กระทรวงอุตสาหกรรม ประชุมร่วมคลัสเตอร์ยานยนต์ เพื่อหารือเกี่ยวกับมาตรการเยียวยา  COVID-19 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (17 มิถุนายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ให้นายถาวร ชลัษเฐียร ประธานคลัสเตอร์ยานยนต์ สภาอุตสาหกรรมแห่งประเทศไทย นําคณะเข้าพบ เพื่อหารือเกี่ยวกับมาตรการเยียวยา COVID-19 สําหรับผู้ประกอบกิจการอุตสาหกรรมยานยนต์ โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายทองชัย ชวลิตพิเชฐ์ ผู้อํานวยการสํานักงานเศรษฐกิจอุตสาหกรรม ร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ขอเชิญผู้ประกอบการเข้าร่วมฝึกอบรมเพื่อเตรียมความพร้อมแก่ผู้สนใจเข้าร่วมคัดเลือกเพื่อรับรางวัลอุตสาหกรรมดีเด่น ประเภทความรับผิดชอบต่อสังคม ประจำปี พ.ศ.2563
วันพุธที่ 5 กุมภาพันธ์ 2563
ขอเชิญผู้ประกอบการเข้าร่วมฝึกอบรมเพื่อเตรียมความพร้อมแก่ผู้สนใจเข้าร่วมคัดเลือกเพื่อรับรางวัลอุตสาหกรรมดีเด่น ประเภทความรับผิดชอบต่อสังคม ประจําปี พ.ศ.2563
ขอเชิญผู้ประกอบการเข้าร่วมฝึกอบรมเพื่อเตรียมความพร้อมแก่ผู้สนใจเข้าร่วมคัดเลือกเพื่อรับรางวัลอุตสาหกรรมดีเด่น ประเภทความรับผิดชอบต่อสังคม ประจําปี พ.ศ.2563
สมัครได้ตั้งแต่วันนี้ ถึงวันที่ 6 กุมภาพันธ์ 2563 เวลา 12.00 น. (รับสมัครจํานวน 20 โรงงาน / 1 โรงงานส่งผู้เข้ารับอบรมฯได้ 2 คน) ลิงค์รับสมัคร https://forms.gle/T4eraBXYoifGPxPN7
❇หมายเหตุ
รายละเอียดโครงการ/วัตถุประสงค์โครงการ > http://bit.ly/2u4VIQS
กําหนดการฝึกอบรม > http://bit.ly/2RZkZUK
สอบถามเพิ่มเติมได้ที่ โทร 02-202-4025 / e-mail : csr.diw1@gmail.com
#กลุ่มส่งเสริมความรับผิดชอบต่อสังคมของผู้ประกอบการ
#กองพัฒนาอุตสาหกรรมเชิงนิเวศ #กรมโรงงานอุตสาหกรรม #กระทรวงอุตสาหกรรม
รัฐบาลไทย-ข่าวทำเนียบรัฐบาล-การอบรมตามหลักสูตร PLC : ชุมชนแห่งการเรียนรู้ทางวิชาชีพ
วันศุกร์ที่ 3 มีนาคม 2560
การอบรมตามหลักสูตร PLC : ชุมชนแห่งการเรียนรู้ทางวิชาชีพ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ มอบนโยบายในการประชุมเชิงปฏิบัติการเตรียมการอบรม "PLC (Professional Learning Community) : ชุมชนแห่งการเรียนรู้ทางวิชาชีพ"
แก่ผู้เข้าร่วมประชุม ซึ่งเป็นข้าราชการครูและผู้บริหารโรงเรียนขยายโอกาสทางการศึกษาในเขตภาคเหนือ จัดขึ้นระหว่างวันที่2-4มีนาคม2560 โดยมีนายอํานาจ วิชยานุวัติ ผู้ช่วยเลขาธิการคณะกรรมการการศึกษาขั้นพื้นฐานและผู้บริหารสถานศึกษา และนักวิชาการ สํานักงานคณะกรรมการการศึกษาขั้นพื้นฐาน (สพฐ.) เข้าร่วมประชุมเชิงปฏิบัติการในครั้งนี้
นพ.ธีระเกียรติ เจริญเศรษฐศิลป์กล่าวว่า ขณะนี้กระทรวงศึกษาธิการมีแนวทางส่งเสริมให้มีการอบรมPLC (Professional Learning Community) หรือ "ชุมชนแห่งการเรียนรู้ทางวิชาชีพ"ให้กับครูและผู้บริหารสถานศึกษาทั่วประเทศ ซึ่งแนวคิดของการอบรม PLC คือ การนําคนมาอยู่รวมกัน เกิดการเรียนรู้ และแบ่งปันความรู้กันระหว่างผู้เข้าร่วมอบรม จนกระทั่งเกิดการสะท้อนความคิดในด้านต่าง ๆ ที่จะเป็นแนวทางการพัฒนา
อย่างไรก็ตาม เพื่อไม่ให้เป็นการเพิ่มภาระให้กับครู และไม่ให้เกิดการใช้เวลาในการอบรม PLC มากจนกระทั่งครูไม่มีเวลาสอนเด็กในชั้นเรียนจึงจะกําหนดให้ครูสามารถนําชั่วโมงการอบรม PLC ไปรวมกับจํานวนชั่วโมงการสอนหนังสือที่จะใช้เป็นเกณฑ์ในการเลื่อนวิทยฐานะ ตามหลักเกณฑ์ใหม่ที่จะประกาศใช้ในเร็ว ๆ นี้ได้ด้วย
นอกจากนี้ จากการที่ได้มีการหารือกับผู้บริหารสํานักงานเลขาธิการคุรุสภา ทําให้เกิดแนวคิดที่จะจัดตั้ง"สถาบันคุรุพัฒนา"ซึ่งเป็นสถาบันที่จะทําหน้าที่ในการพิจารณาหลักสูตรที่จะใช้อบรม PLC ซึ่งทุกคนสามารถให้รายละเอียดหลักสูตรที่จะใช้อบรม PLC ให้สถาบันคุรุพัฒนาพิจารณาได้ และเมื่อผ่านการพิจารณาแล้วก็จะมีรายชื่อของหลักสูตรการอบรมนั้น ๆ เพื่อให้ครูแต่ละคนสามารถเลือกเข้าอบรมในหลักสูตรต่าง ๆ ได้เองตามเกณฑ์ที่กําหนดสําหรับการเลื่อนวิทยฐานะในแต่ละขั้น โดยกระทรวงศึกษาธิการจะมีคูปองการอบรมให้ครูรายละ 10,000 บาท
การอบรม PLC ถือเป็นการพัฒนาบุคลากรโดยเริ่มจากล่างขึ้นบน (Bottom Up)อย่างแท้จริงแทนที่จะสั่งการจากส่วนบนลงมาซึ่งสิ่งสําคัญที่สุดของการอบรม PLC อยู่ที่การเรียนรู้ (Learning) กล่าวคือ ผู้เข้าอบรมต้องรู้ว่าวันนี้ได้เรียนรู้และแบ่งปันความรู้อะไรบ้าง และจะทําอย่างไรให้ความรู้จากการอบรมส่งผลถึงคุณภาพการศึกษาของเด็ก ไม่ใช่คํานึงถึงวิทยฐานะเพียงอย่างเดียว แต่วิทยฐานะเป็นเพียงรางวัลตอบแทนว่าครูมีความเก่งแค่ไหน ซึ่งการอบรม PLC ต้องมีเกณฑ์ตัวชี้วัดที่ชัดเจน โดยจะมีผู้ประเมินการอบรม เช่น อาจจะให้ศึกษานิเทศก์สุ่มตรวจการจัดอบรมตามหลักสูตรต่าง ๆ
นพ.ธีระเกียรติ กล่าวด้วยว่าบางคนเป็นครูที่สอนเก่ง แต่อาจยังไม่มีผลงานก็ได้ อีกทั้งตามกฎหมายที่เกี่ยวข้องกับการบริหารงานบุคคลของ ก.ค.ศ. ก็ไม่มีข้อใดระบุให้ครูต้องจัดทําผลงานทางวิชาการที่มีลักษณะเหมือนวิทยานิพนธ์เพื่อขอเลื่อนวิทยฐานะ ดังนั้น หากจะพิจารณาว่าครูคนใดเก่ง ก็ต้องไปดูว่านักเรียนเก่งได้อย่างไร ครูจึงจําเป็นจะต้องมีประสบการณ์และมีชั่วโมงการสอนที่อยู่ในเกณฑ์ที่ได้มาตรฐาน พร้อมกับมีการพัฒนาอบรมด้วยตนเองตามหลักสูตรPLCที่ครูสามารถเลือกอบรมได้เอง
รัฐบาลไทย-ข่าวทำเนียบรัฐบาล-ทส.อบรมอาสาสมัคร หน่วยกู้ภัย เตรียมความพร้อมปฏิบัติงานและช่วยเหลือชีวิตในพื้นที่อับอากาศ
วันอังคารที่ 5 กันยายน 2560
ทส.อบรมอาสาสมัคร หน่วยกู้ภัย เตรียมความพร้อมปฏิบัติงานและช่วยเหลือชีวิตในพื้นที่อับอากาศ
กระทรวงทรัพยากรธรรมชาติและสิ่งแวดล้อม ในฐานะหน่วยงานสนับสนุนการดําเนินงานและหน่วยงานวิชาการด้านการจัดการสารเคมี จัดอบรมอาสาสมัคร หน่วยกู้ชีพ เพื่อเตรียมความพร้อมปฏิบัติงานและช่วยเหลือชีวิตในพื้นที่อับอากาศ
กระทรวงทรัพยากรธรรมชาติและสิ่งแวดล้อม โดยกรมควบคุมมลพิษ ในฐานะหน่วยงานสนับสนุนการดําเนินงานและหน่วยงานวิชาการด้านการจัดการสารเคมี จัดอบรมอาสาสมัคร หน่วยกู้ชีพ เพื่อเตรียมความพร้อมปฏิบัติงานและช่วยเหลือชีวิตในพื้นที่อับอากาศ การช่วยเหลือผู้ประสบภัยอย่างถูกวิธีและลดความเสี่ยงของผู้เข้าปฏิบัติงาน เรื่อง "ภัยเงียบพื้นที่ อับอากาศ กับการช่วยเหลือ” เพื่อให้ความรู้ความเข้าใจ และคํานึงถึงอันตรายของการทํางานในพื้นที่ อับอากาศ การตรวจสอบปริมาณอากาศและสารพิษก่อนเข้าพื้นที่ การใช้อุปกรณ์ในการป้องกันตนเองและการช่วยเหลือผู้ประสบภัยอย่างเหมาะสม เพื่อให้สามารถปฏิบัติหน้าที่ได้อย่างปลอดภัยและลดการสูญเสียเพิ่ม โดยมีผู้สนใจเข้ารับการอบรมจาก หน่วยงานราชการ องค์กรปกครองส่วนท้องถิ่น สถานประกอบการภาคอุตสาหกรรม อาสาสมัครป้องกันฝ่ายพลเรือน และหน่วยกู้ชีพจากมูลนิธิต่างๆ รวม 300 คน โดยการอบรมแบ่งเป็น 2 ช่วง คือ
· ช่วงเช้า เป็นการบรรยายภาคทฤษฎีเกี่ยวกับอันตรายและประเมินความเสี่ยงจากการเข้าทํางานในพื้นที่อับอากาศ
· ช่วงบ่าย เป็นการสาธิตวิธีการเข้าช่วยเหลือผู้ประสบภัย โดยวิทยากรจากกรมควบคุมมลพิษและบริษัท ดี ดี โฟร์ จํากัด
ในโอกาสนี้ พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมให้เกียรติเป็นประธานเปิดการอบรม พร้อมด้วย ผู้บริหารระดับสูง และนายฉัตรชัย พรหมเลิศ อธิบดีกรมป้องกันและบรรเทาสาธารณภัย ร่วมเป็นเกียรติ ณ ห้องประชุมศักดิ์สิทธิ์ ตรีเดช ชั้น 2 อาคารกระทรวงทรัพยากรธรรมชาติและสิ่งแวดล้อม โดย รมว.ทส.ได้เน้นย้ําให้เรียนรู้หลักวิชาการให้มากเนื่องจากการช่วยเหลือผู้ประสบภัยเราต้องใช้หลักวิชาการมากกว่าความรู้สึกและขอให้นําความรู้ที่ได้จากการอบรมครั้งนี้ ไปขยายผลต่อเพื่อเป็นกุศลต่อไป
จากสถิติที่มีการรวบรวมไว้ตั้งแต่ปี 2546 – 2560 พบเหตุการณ์เสียชีวิตจากการทํางาน ในพื้นที่อับอากาศ จํานวน 16 ครั้ง และมีผู้เสียชีวิต 60 ราย โดยสถานที่เกิดเหตุในโรงงานอุตสาหกรรมมากถึง 11 ครั้ง นอกเขตอุตสาหกรรม จํานวน 5 ครั้ง ในพื้นที่ชุมชน เช่น การล้างบ่อพักน้ําเสียของเทศบาลภูเก็ต การล้างบ่อเก็บน้ําใช้ จ. ระยอง หรือแม้แต่พื้นที่เกษตรกรรม เช่น การขุดบ่อบาดาล หรือการตรวจเช็คสูบน้ําในก้นบ่อบริเวณทุ่งนา ซึ่งสาเหตุหนึ่งเกิดจากการขาดความรู้ ความเข้าใจ ถึงอันตรายจากการทํางานในที่อับอากาศ และล่าสุดเหตุการณ์ที่นักศึกษาและคนงานของบริษัท CPF เสียชีวิตรวม 5 ราย ในบ่อรวมน้ําเสียของบริษัท เมื่อวันที่ 23 มิถุนายน 2560 ซึ่งเหตุการณ์นี้ สังคมให้ความสนใจเป็นอย่างมาก มีการแสดงความคิดเห็นทั้งเรื่องมาตรฐานความปลอดภัย ผู้ที่มีหน้าที่รับผิดชอบ สาเหตุการเสียชีวิต และวิธีการเข้าช่วยเหลือผู้ประสบภัยอย่างปลอดภัย
รัฐบาลไทย-ข่าวทำเนียบรัฐบาล-ธอส.เอาใจคนรุ่นใหม่ด้วยเงินฝากออมทรัพย์ New Gen รับดอกเบี้ยสูงสุด 1.55% ต่อปี
วันพฤหัสบดีที่ 23 มีนาคม 2560
ธอส.เอาใจคนรุ่นใหม่ด้วยเงินฝากออมทรัพย์ New Gen รับดอกเบี้ยสูงสุด 1.55% ต่อปี
ธนาคารอาคารสงเคราะห์ (ธอส.) ขยายฐานลูกค้าเงินฝากไปยังกลุ่มคนรุ่นใหม่ที่ต้องการออมเงิน พร้อมรับผลตอบแทนสูง จัดทําผลิตภัณฑ์ เงินฝากออมทรัพย์ New Gen รับอัตราดอกเบี้ย 1.55% ต่อปี
ธนาคารอาคารสงเคราะห์ (ธอส.) ขยายฐานลูกค้าเงินฝากไปยังกลุ่มคนรุ่นใหม่ที่ต้องการออมเงิน พร้อมรับผลตอบแทนสูง จัดทําผลิตภัณฑ์ เงินฝากออมทรัพย์ New Gen รับอัตราดอกเบี้ย 1.55% ต่อปี สําหรับวงเงินฝากคงเหลือตั้งแต่ 100,000 – 1,000,000 บาท (กรณีเงินฝากคงเหลือต่ํากว่า 100,000 บาท และเงินฝากคงเหลือมากกว่า 1,000,000 บาทขึ้นไป จะได้รับดอกเบี้ย 1.00% ต่อปี) เงื่อนไขผู้ที่เปิดบัญชีจะต้องมีอายุต่ํากว่า 20 ปีบริบูรณ์ เปิดบัญชีครั้งแรกขั้นต่ําเพียง 500 บาท รับฟรีบัตร ATM GHB Lifestyles card พร้อมได้รับการยกเว้นค่าธรรมเนียมการออกบัตรและค่าธรรมเนียมรายปีในปีแรก พิเศษ!! สําหรับลูกค้าที่เปิดใช้บริการบัตร ATM ภายใต้ผลิตภัณฑ์เงินฝากออมทรัพย์ New Gen ยังจะได้รับตุ๊กตาหมี ขนาด 8.5 นิ้ว ฟรี!! อีกด้วย ลูกค้าที่สนใจสามารถเปิดบัญชีได้ตั้งแต่วันที่ 24 มีนาคม – 24 ธันวาคม 2560 สอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-วราวุธ! ร่วมประชุมคณะกรรมการสิ่งแวดล้อมแห่งชาติ ครั้งที่ 4/2563 โดยมี รอง นรม. ประวิตรฯ เป็นประธาน
วันจันทร์ที่ 20 กรกฎาคม 2563
วราวุธ! ร่วมประชุมคณะกรรมการสิ่งแวดล้อมแห่งชาติ ครั้งที่ 4/2563 โดยมี รอง นรม. ประวิตรฯ เป็นประธาน
พลเอก ประวิตร  วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 4/2563 ผ่านระบบวิดิทัศน์ทางไกล (VDO Conference)  โดยมี นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมหารือด้วย
วราวุธ! ร่วมประชุมคณะกรรมการสิ่งแวดล้อมแห่งชาติ ครั้งที่ 4/2563 โดยมี รอง นรม. ประวิตรฯ เป็นประธาน
วันนี้ (20 ก.ค. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 4/2563 ผ่านระบบวิดิทัศน์ทางไกล (VDO Conference) โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมหารือด้วย สรุปสาระสําคัญ ดังนี้
ที่ประชุมมีมติเห็นชอบการประเมินผลกระทบด้านสิ่งแวดล้อมของโครงการท่อส่งก๊าซธรรมชาติ FSRU ไปยังโรงไฟฟ้าพระนครใต้ โครงการก่อสร้างรถไฟทางคู่ ช่วงชุมชนทางจิระ – อุบลราชธานี โครงการถนนวงแหวนรอบเมืองนครราชสีมา จุดตัดทางหลวงหมายเลข 205 – แยกจุดตัดทางหลวงหมายเลข 226 โครงการปรับรุงขยายท่าอากาศยานตรัง และโครงการอาคารเช่าสําหรับข้าราชการผู้มีรายได้น้อย จ.สกลนคร โดยมีจุดประสงค์เพื่อหลีกเลี่ยงการทําลายทรัพยากรธรรมชาติ ไม่รุกล้ําเขตพื้นที่อุทยาน แหล่งที่อยู่อาศัยตามธรรมชาติของสัตว์ และไม่กระทบต่อทรัพยากรทางประวัติศาสตร์และโบราณคดี ด้วย
พร้อมกันนี้ ที่ประชุมยังมีมติเห็นชอบแผนปฏิบัติการด้านสิ่งแวดล้อมธรรมชาติและสิ่งแวดล้อมศิลปกรรมแห่งชาติระยะ 20 ปี (พ.ศ. 2561 – 2580) แนวทางการจัดการสิ่งแวดล้อมชุมชน เพื่อส่งเสริมและรักษาคุณภาพสิ่งแวดล้อม พ.ศ. 2563 – 2580 รวมถึงเห็นชอบในร่างกฎกระทรวง กําหนดให้ท้องที่ตําบลวัดเกต ตําบลหนองหอย อ. เมืองเชียงใหม่ ตําบลหนองผึ้ง ตําบลยางเนิ้ง และตําบลสารถี อ.สารถี จ.เชียงใหม่ และท้องที่ตําบลอุโมงค์ อ.เมืองลําพูน จ.ลําพูน เป็นพื้นที่เขตคุ้มครองสิ่งแวดล้อม พ.ศ. .... โดยจะนําเสนอคณะรัฐมนตรีเพื่อพิจารณาต่อไป
นอกจากนี้ ยังมีการทบทวนการบังคับใช้มาตรฐานการระบายมลพิษจากรถยนต์ใหม่ให้เป็นไปตามมาตรฐานยูโร 5 และยูโร 6 สนับสนุนการใช้พลังงานสีเขียว เพื่อลดมลพิษทางอากาศในประเทศไทย โดยเฉพาะฝุ่นละอองขนาดเล็ก PM 2.5 โดยรัฐมนตรีว่าการกระทรวงทรัพยากรธรรมชาติและสิ่งแวดล้อม ได้กําชับให้ทุกหน่วยงานที่เกี่ยวข้องทั้งกรมการขนส่งทางบก ตํารวจ เข้มงวดในการตรวจจับรถควันดํา ซึ่งโอกาสนี้ ประธานยังแสดงความกังวงถึงสารมลพิษ ที่อาจปนเปื้อนแหล่งน้ํา จากการเร่งดําเนินการขุดเจาะบ่อน้ําใต้ดินเพื่อกักเก็บน้ํา ซึ่งมีระยะความลึกมากกว่าในอดีต จึงสั่งการให้หน่วยงานที่เกี่ยวข้อง เพิ่มความระมัดระวัง เพื่อให้ประชาชนสามารถใช้นําเพื่อการอุปโภค บริโภค การเกษตรได้อย่างปลอดภัยด้วย